OBS! Avgjerdsmyndigheit: Berre leiaren i barnevernet, stadfortredar for leiaren eller jourhavande hos politiet kan gjere dette vedtaket.
[bookmark: _o0ilbg25lcc]Vedtak om mellombels omsorgsovertaking
Barnevernet har vurdert omsorgssituasjonen og behova til <fornamnet til barnet> og har komme til at barnet kan bli vesentleg skadelidande om det ikkje blir flytta straks. I dette vedtaket beskriv vi situasjonen til <fornamnet til barnet> og kva vi har lagt vekt på.
Hugs å vurdere om begge foreldra skal vere part i saka. <Du, <forelder 2> og <namnet til ungdommen> er <part/partar> i denne saka. <De får kvart dykkar eksemplar av vedtaket.>
[bookmark: _6gq0e1flxp6l]Vedtak
Barnevernet vedtek at <det fulle namnet til barnet> skal bu i <institusjon/fosterheim/beredskapsheim> ein periode. Vedtaket gjeld frå <DD. månad ÅÅÅÅ> til noko anna er bestemt. 
Vedtaket er gjort etter barnevernslova § 4-2. Der står det at barnevernet kan vedta å mellombels overta omsorga for eit barn som står i fare for å bli vesentleg skadelidande om ikkje vedtaket blir gjennomført straks.
[bookmark: _o9wyiq8qy02y]Opplysningane i saka
Her beskriv vi opplysningane som har betydning for vedtaket.
I denne delen: 
· Bruk eit klart språk som foreldre kan forstå.
· Unngå vurderingar.
· Ta berre med «aktive fakta», altså fakta som er relevante i saka, og som kan leggjast på vektskåla for vurderinga til barnevernet – både fakta som støttar opp om konklusjonen om akuttvedtak, og fakta som ikkje gjer det.
Kva er den akutte situasjonen her og no? Kva har skjedd?
Beskriv kort kva som er det akutte ved situasjonen (t.d. akutte tilfelle av rus, vald/overgrep, manglande omsorg).
Kva er bakgrunnen for situasjonen? Kvar bur barnet no? Kven bur barnet med? Kva er statusen/planen for kontakt og samvær med foreldre og søsken?
Beskriv konsist fakta om situasjonen for barnet og familien med tydelege kjelder (t.d. bekymringsmeldingar, møtereferat, utsegner frå lege). Beskriv kort tidlegare bekymringar og/eller tiltak knytte til familiesituasjonen.
[bookmark: _51cmvr990n3y]Meiningane til <fornamnet til barnet> 
Korleis har barnet blitt høyrt og fått høve til å medverke? Kva meiner barnet om situasjonen hen sjølv og familien står i, og grunnlaget for akuttopphaldet? Kva meiner barnet om opphaldsstaden? Kva ønske om og behov for hjelp gir hen uttrykk for? Få også fram korleis barnet har gitt uttrykk for meiningane sine, til dømes gjennom barnesamtale. Kven var til stades?
[bookmark: _5yr2m6ufdkov]Meiningane til <foreldra/far/mor>
Korleis foreldra ser på saka, må òg komme fram her. Kva meiner dei om situasjonen for barnet og familien? Kva meiner dei om tiltaket? Kva ønske om og behov for hjelp gir dei uttrykk for?
[bookmark: _d8jks22o4lmc]Vurderinga til barnevernet
Før vi gjer eit akuttvedtak som dette, vurderer vi om barnet blir vesentleg skadelidande dersom vedtaket ikkje blir gjennomført straks. Vi vurderer òg om det finst ei mindre inngripande løysing. 
Her beskriv vi det vi har vurdert for å komme fram til avgjerda om at <fornamnet til barnet> skal bu i <institusjon/fosterheim/beredskapsheim> ein periode.

I denne delen: 
· Bruk eit klart språk som foreldre kan forstå.
· Ta utgangspunkt i opplysningane i saka. 
· Få tydeleg fram kva forhold som gjer at vilkåra for akuttvedtak etter § 4-2 er oppfylte.
Vurderingsdelen skal gi svar på desse spørsmåla:
· Kvifor meiner vi at barnet blir vesentleg skadelidande om ikkje vi handlar straks? 
· Dersom saka gjeld eit nyfødd barn: Korleis har vi teke omsyn til behovet barnet har for nærleik til foreldra rett etter fødselen?
· Kva for mindre inngripande tiltak har vi vurdert?
· Kvifor er det ikkje mogleg å avhjelpe situasjonen med andre, mindre inngripande tiltak?
· Korleis har vi vege meininga til barnet mot andre omsyn i saka?
· Kva meiner vi er til beste for barnet i denne situasjonen?
· Korleis påverkar vedtaket omsynet til familiebanda? (Barnet sitt behov for vern veg tyngre enn foreldra sitt ønske om å utøve omsorga for barnet.)
· Er det særlege omsyn med tanke på den etniske, kulturelle, språklege og religiøse bakgrunnen til barnet som bør komme fram? Korleis blir desse omsyna varetekne?
[bookmark: _8cydpv2kzdec]Kva skjer vidare?
Vi sender straks vedtaket til barneverns- og helsenemnda for godkjenning. Leiaren for nemnda vurderer om vedtaket skal godkjennast, innan 48 timar etter at nemnda har fått det. <Du/de> får beskjed om resultatet.
Vedtaket er mellombels. Det gjeld så lenge situasjonen er akutt, men maksimalt i seks veker. Barnevernet følgjer aktivt opp og avsluttar tiltaket om det ikkje lenger er nødvendig. Vi ønskjer å ha tett dialog med <deg/dykk> for å finne ei god løysing vidare.
<Du/de> har rett til å få hjelp frå advokat om <du/de> ønskjer det.
Barnevernet kan òg vedta at samværet og kontakten med <fornamnet til barnet> skal avgrensast / <fornamnet til barnet> skal bu på skjult adresse / samvær med <fornamnet til barnet> skal skje under tilsyn. Dette vil <du/de> i så fall få eit eige vedtak om.
[bookmark: _lr7je7vtcgyf]Er du usamd i avgjerda, kan du klage innan 3 veker
Du har rett til å klage på dette vedtaket innan tre veker frå du fekk det. Når du klagar på eit akuttvedtak, har du rett til å få gratis hjelp frå ein advokat. Barnevernet kan òg hjelpe deg med å skrive klaga og få innsyn i dokumenta i saka om du treng det. 
[bookmark: _a5pvrmjtxe4q]Slik klagar du
Advokaten kan klage for deg. Om du ønskjer å klage sjølv, kan du gjere det munnleg eller skriftleg direkte til barneverns- og helsenemnda. I klaga beskriv du
· kva vedtak du klagar på 
· kva du er usamd i
· kvifor du er usamd 
· kva endringar du ønskjer 

Du kan klage til barneverns- og helsenemnda på e-post, telefon eller post.
E-post: 	<e-post-adresse>
Telefon: 	<telefonnummer>
Post: 	Barneverns- og helsenemnda
		Barnevernstenesta
		Postboks <XXXX> 
		<Postnummer> <stad> 

Barneverns- og helsenemnda kallar inn til eit møte der du får leggje fram ditt syn på saka og komme med tilleggsopplysningar. Barneverns- og helsenemnda skal gjere eit endeleg vedtak i klagesaka innan ei veke etter at nemnda fekk saka.
[bookmark: _82xekp1tzj99]Regelverket som er relevant for saka
Barnevernslova
· Grunnlaget for vedtaket (heimelen) er § 4-2 om akuttvedtak om omsorgsovertaking.
· At tiltaka frå barnevernet skal vere til beste for barnet, står i § 1-3.
· Barn og ungdommar har rett til å seie meninga si og bli høyrde. Reglane for denne retten til medverknad står i § 1-4.
· At tiltaka frå barnevernet ikkje skal vere meir inngripande enn nødvendig, står i § 1-5.
· Kven som har omsorgsansvaret for barnet etter vedtaket, og korleis omsorga skal utøvast, står i § 5-4.
· Reglane for når barneverns- og helsenemnda kan setje vilkår eller avgrensingar for samvær og kontakt mellom barnet og foreldra, står i § 7-2. 
· I nokre tilfelle kan andre enn foreldra krevje at barneverns- og helsenemnda gjer vedtak om samvær og kontakt med barnet. Reglane for kven som kan krevje det, og i kva tilfelle, står i § 7-3.
· Reglane om retten til å sjå dokumenta i saka, står i § 12-6.
· At du har rett til å klage, står i § 14-23.
Forvaltningslova
· At klagefristen er tre veker, står i § 29.
Rettshjelpslova
· At du har rett til gratis advokat (fri sakførsle) i saker som blir behandla av barneverns- og helsenemnda, står i tredje avsnitt nummer 2 i § 17.
[bookmark: _qf2e4nx13ncu]Har du spørsmål?
Har du spørsmål om vedtaket, kan du kontakte <namn på saksbehandlar> på telefonnummer <XX XX XX XX> måndag til fredag mellom klokka <X> og <X>.
